
București, 19 iunie 2018

Nr. 4c-13/27
PLx. 287/2018

CĂTRE

Biroul Permanent al Camerei Deputaților

Vă înaintăm, alăturat, RAPORTUL ÎNLOCUITOR asupra proiectului de Lege privind emiterea cărţilor de identitate speciale membrilor misiunilor diplomatice, oficiilor consulare şi reprezentanţelor organizaţiilor internaţionale acreditate în România, transmis cu adresa nr. PLx. 287 din data de 7 mai 2018.

  În raport cu obiectul şi conţinutul reglementării, proiectul de Lege face parte din categoria legilor ordinare.

Preşedinte, 




       Secretar,

   Biró Rozália Ibolya 


           Mirela Furtună

București, 19 iunie 2018

Nr. 4c-13/27
PLx. 287/2018

RAPORT ÎNLOCUITOR
asupra proiectului de Lege privind emiterea cărţilor de identitate speciale membrilor misiunilor diplomatice, oficiilor consulare şi reprezentanţelor organizaţiilor internaţionale acreditate în România
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru politică externă a fost sesizată, spre dezbatere în fond, cu proiectul de Lege privind emiterea cărţilor de identitate speciale membrilor misiunilor diplomatice, oficiilor consulare şi reprezentanţelor organizaţiilor internaţionale acreditate în România, transmis cu adresa nr. PLx. 287 din data de 7 mai 2018 şi înregistrat cu nr.          4c-13/18 din 8 mai 2018.
Camera Deputaţilor este Cameră decizională, potrivit art. 75 din Constituția României, republicată, şi ale art.92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.

Senatul, în calitate de primă Cameră sesizată, a adoptat proiectul de Lege în ședința din data de 2 mai 2018.

Consiliului Legislativ a avizat favorabil proiectul de Lege, cu observaţii şi propuneri, conform avizului nr. 54/17.01.2018.

La întocmirea prezentului raport Comisia a mai avut în vedere avizul favorabil al Comisiei pentru administraţie publică şi amenajarea teritoriului, precum şi avizul favorabil al Comisiei pentru apărare, ordine publică şi siguranţă naţională.
Proiectul de lege are ca obiect de reglementare emiterea cărţilor de identitate speciale membrilor misiunilor diplomatice, oficiilor consulare şi reprezentanţelor organizaţiilor internaţionale care activează pe teritoriul României. 
În conformitate cu dispozițiile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru politică externă au examinat proiectul de Lege în şedinţa din 23 mai 2018 şi au hotărât, cu unanimitate de voturi, să supună Plenului Camerei Deputaţilor spre dezbatere şi adoptare Proiectul de Lege privind emiterea cărţilor de identitate speciale membrilor misiunilor diplomatice, oficiilor consulare şi reprezentanţelor organizaţiilor internaţionale acreditate în România, cu un amendament admis.
La dezbateri au participat, în calitate de invitați, dl Pietro Pavoni, Ministru Consilier şi dna Lorena Mazilu, Consilier la Direcţia Protocol, din cadrul Ministerului Afacerilor Externe.
La lucrările Comisiei pentru politică externă și-au înregistrat prezenţa 17 deputaţi din totalul de 23 membri.

* * *

În baza articolului 70 din Regulamentul Camerei Deputaţilor, republicat, Plenul Camerei a hotărât, în data de 13 iunie a.c., retrimiterea proiectului de Lege privind emiterea cărţilor de identitate speciale membrilor misiunilor diplomatice, oficiilor consulare şi reprezentanţelor organizaţiilor internaţionale acreditate în România, în vederea examinării şi depunerii unui nou raport.

Menţionăm că în data de 4 iunie a.c., cu nr. 7285, Guvernul a transmis un punct de vedere asupra proiectului de Lege, cu observaţii şi propuneri, înregistrat la Comisie cu nr. 4c-13/25/5 iunie a.c.
Urmare retrimiterii, membrii Comisiei pentru politică externă au reexaminat proiectul de Lege în şedinţa din data de 19 iunie a.c.

La dezbateri au participat, în calitate de invitați, dl Pietro Pavoni, Ministru Consilier şi dna Lorena Mazilu, Consilier la Direcţia Protocol din cadrul Ministerului Afacerilor Externe, dna Carmen Sârb, Director ajunct, Direcţia pentru evidenţa persoanelor din cadrul Ministerului Afacerilor Interne, domnul Ion Câmpeanu, Secretar de Stat şi dl Vasile Ristache, Consilier din cadrul Ministerului Mediului.
La lucrările Comisiei pentru politică externă și-au înregistrat prezenţa 18 deputaţi din totalul de 21 membri.

În urma dezbaterilor, membrii Comisiei pentru politica externa au hotărât, cu unanimitate de voturi, să supună Plenului Camerei Deputaţilor spre dezbatere şi adoptare Proiectul de Lege privind emiterea cărţilor de identitate speciale membrilor misiunilor diplomatice, oficiilor consulare şi reprezentanţelor organizaţiilor internaţionale acreditate în România, cu amendamente admise, prezentate în Anexă, parte integrantă din prezentul raport.
În raport cu obiectul şi conţinutul reglementării, proiectul de Lege face parte din categoria legilor ordinare.

Preşedinte, 




       Secretar,
   Biró Rozália Ibolya 


           Mirela Furtună


                           

ANEXĂ

AMENDAMENTE ADMISE

asupra Proiectului de Lege privind emiterea cărţilor de identitate speciale membrilor misiunilor diplomatice, oficiilor consulare

 şi reprezentanţelor organizaţiilor internaţionale acreditate în România

PLx 287/2018

	Nr.

crt.
	Forma adoptată de Senat
	Text adoptat de Comisie

/autor amendamente
	Motivaţie

	1.
	Lege privind emiterea cărţilor de identitate aspeciale membrilor misiunilor diplomatice, oficiilor consulare şi reprezentanţelor organizaţiilor internaţionale acreditate în România
	Nemodificat
	

	2.
	Art.1.- (1)  Ministerul Afacerilor Externe emite cărţi de identitate speciale membrilor misiunilor diplomatice, oficiilor consulare şi personalului organizaţiilor internaţionale acreditate pe teritoriul României, precum şi membrilor de familie şi dependenţilor acestora.
(2) Cărţile de identitate speciale se eliberează în baza prevederilor tratatelor internaţionale care reglementează statutul persoanelor prevăzute la alin.(1), pe teritoriul României, şi fac dovada calităţii oficiale a acestora în faţa autorităţilor române, în vederea acordării de imunităţi şi privilegii.
(3) Cărţile de identitate speciale se eliberează, persoanelor prevăzute la alin.(1), gratuit de Ministerul Afacerilor Externe.

	Nemodificat
 “(2) Cărţile de identitate speciale, eliberate persoanelor prevăzute la alin. (1) în funcţie de regimul juridic aplicabil acestora, în conformitate cu prevederile tratatelor internaţionale la care România este parte, fac dovada calităţii oficiale a acestora în faţa autorităţilor române, în vederea acordării de imunităţi şi privilegii”.

Nemodificat
Autor: Comisia pentru politică externă
	Reformulare, conform punctului de vedere al Guvernului

	3.
	Art.2.- Confecţionarea, eliberarea şi organizarea evidenţei cărţilor de identitate speciale se realizează de către Direcţia Protocol din cadrul Ministerului Afacerilor Externe, cu respectarea dreptului internaţional şi a legislaţiei interne aplicabile, inclusiv a normelor la protecţia datelor cu caracter personal.

	Nemodificat
	

	4.
	Art.3.- Cărţile de identitate speciale cuprind:
a) numele de familie;

b) prenumele;

c) denumirea misiunii diplomatice/consulatului sau reprezentanţei organizaţiei internaţionale;

d) funcţia;

e) data naşterii;

f) naţionalitatea;

g) perioada de valabilitate;

h) codul numeric personal, după caz;

i) seria, compusă din două litere, şi numărul compus din şase cifre;

j) regimul juridic aplicabil titularului (convenţia internaţională/acordul de sediu);

k) elementele de securizare.
	Art.3.- Cărţile de identitate speciale cuprind:
a) fotografia titularului;
b) numele de familie;

c) prenumele;

d)  denumirea misiunii diplomatice/consulatului sau reprezentanţei organizaţiei internaţionale;

e) funcţia;

f) data naşterii;

g) cetăţenia;

h) perioada de valabilitate;

i) codul numeric personal, după caz;

j) seria, compusă din două litere, şi numărul compus din şase cifre;

k) regimul juridic aplicabil titularului (convenţia internaţională/acordul de sediu);
l) emitent (Ministerul Afacerilor Externe);
    m) elementele de securizare.

Autor: Comisia pentru politică externă

	Legătura politico-juridică dintre persoana fizică şi stat este dată de cetăţenie şi nu de naţionalitate.

Pentru sistematizarea emiterii cărţilor de identitate în funcţie de regimul juridic aplicabil titularilor

	5.
	Art.4.- Formatul cărţilor de identitate speciale, documentele necesare în vederea emiterii acestora, precum şi procedurile de eliberare şi de retragere a cărţilor se stabilesc prin hotărâre a Guvernului, în termen de 60 de zile lucrătoare de la intrarea în vigoare a prezentei legi, care se va publica în Monitorul Oficial al României, Partea I.
	Nemodificat
	


